लूटपाट के पांच आरोपी गिरफ्तार
पहाड़ी. पुलिस की गिरफ्त में लूटपाट के आरोपी
पहाड़ी | पुलिसने लूटपाट करने के दो मामलों में पांच आरोपियों को गिरफ्तार किया है। गोपालगढ़ थाना पुलिस ने पहाड़ों में ट्रक को लूटपाट कर ले जाने के आरोप में हरियाणा से चार आरोपियों को गिरफ्तार किया तथा पहाड़ी थाना पुलिस ने धोलेट के जंगलों में डंपर चालकों को बंधक बनाने के मामले में एक आरोपी को गिरफ्तार किया है। गोपालगढ़ थाना प्रभारी रामसिंह यादव ने बताया की गत जनवरी में बदमाश चिनावडा गांव के पहाड़ों में एक ट्रक को हथियारों के बल पर लूट कर ले गए थे। जिसके आरोप में पुलिस ने हरियाणा की भोंडसी जेल से प्रोडक्शन वारंट के तहत पल्ला नूंह निवासी अलीम पुत्र सोहराब, मुन्फेद पुत्र सुबेदीन, जेमत पुन्हाना निवासी इकराम पुत्र इलियास, भिलनका थाना डीग निवासी सद्दाम पुत्र सहजाद खा को गिरफ्तार किया गया है। इसी प्रकार पहाड़ी पुलिस ने धोलेट के जंगलों में दो डंपर चालकों को बंधक बनाकर लूट ले जाने के आरोपी बेला निवासी खुर्शीद पुत्र मूसा मेव को गिरफ्तार किया है। थाना प्रभारी मुकेश चंद ने बताया की गत वर्ष फरवरी में पांच छह हथियार बंद बदमाशों ने रास्ता रोक कर दो डंपर चालकों के साथ मारपीट की और दोनों डंपरों के चालकों को बंधक बना लिया और डंपरों को और छह हजार रुपयों को लूट कर फरार हो गए। साथ ही बंधक बनाए चालकों को हरियाणा के गोकुलपुर में पटक गए। इस मामले में पुलिस ने बेला थाना सीकरी निवासी खुर्शीद पुत्र मूसा मेव को प्रोटेक्शन वारंट के तहत अलवर जिले की किशनगढ़ बास की जेल से गिरफ्तार किया है थाना प्रभारी ने बताया की इस मामले में पूर्व में ही डंपरों को जब्त कर लिया है।
bho_Deva bho_Deva hin_Deva